
MARTFŰ VÁROS  POLGÁRMESTERÉTŐL                                                 
J E L E N T É S 

a lejárt határidejű határozatok végrehajtásáról

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:
Martfű Város Önkormányzat Képviselő-testületének

7/2012. (II.9.) önkormányzati határozat

a gyermekvédelmi és szociális feladatok ellátásáról. 

Martfű Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96. §.(6) bekezdésében rögzített szabályozásnak eleget téve megtárgyalta a gyámhivatal tevékenységéről, a gyermekjóléti, valamint a szociális feladatok ellátásáról szóló beszámolót, melyet jóváhagyólag elfogad.

A Képviselő-testület elismerését és köszönetét fejezi ki az e területen dolgozók munkájáért.

Az ellátottak igényeihez alkalmazkodó ellátás biztosítás érdekében a Képviselő-testület a következő feladatokat határozza meg: 

1./ A változó jogszabályi környezet, az új önkormányzati törvény szabályainak figyelembe vételével ki kell dolgozni a lakossági igények teljes körű kielégítését célzó szociális koncepciót, mely alapul szolgálhat az előttünk álló rövid- és hosszútávú feladatok megfogalmazásához.

Határidő: folyamatos, és 

                2013. január 31.

Felelős: Egészségügyi és Szociális Bizottság

2./ Az ellátási szerződés alapján szocoiális alapfeladatokat biztosító Gondoskodás Háza Nonprofit Kft. működését érintő gazdálkodási körülmények esetlegesen várható hatásaival számolva, fel kell készülni a feladatellátás folyamatosságának biztosítására.

Határidő: 2012. március 1. 

Felelős: Egészségügyi és Szociális Bizottság

              Balogh Edith címzetes főjegyző

3./ A fiatalok és gyermekek védelme érdekében ebben az évben is meg kell szervezni a vendéglátó egységekre és a közterületekre kiterjedő ifjúsági őrjáratokat. 

Határidó: 2012. május 30. illetve folyamatos

Felelős: Balogh Edith címzetes főjegyző


  dr. Veres Éva Gyámhivatal vezető

4./ Továbbra is fontos feladatnak kell tekinteni a gyermekjóléti és szociális feladatokhoz kapcsolódó folyamatos tájékoztatás biztosítását a jelzőrendszer jó működése, illetve a különböző ellátások igénybevétele érdekében.

Határidő: folyamatos

Felelős: dr. Veres Éva Gyámhivatal vezető

              Herczegné Horváth Eszter Művelődési és Szociális Iroda vezető

A Képviselő-testület hatályon kívül helyezi a gyermekjóléti, szociális és gyermekvédelmi feladatok ellátásáról szóló 1/2011.(I.27.) önkormányzati határozatát.

Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben
3.  Valamennyi a határozatban felsorolt felelős
Végrehajtás: 
Martfű Város Önkormányzatának Képviselő-testülete a 7/2012. (II.9.) Ö. határozatában döntött arról, hogy a ki kell dolgozni a jogszabályi változásoknak és a lakossági igényeknek megfelelően a szociális koncepciót, mely a rövid-és hosszú távú feladatok megfogalmazásához alapul szolgálhat.

Martfű Város Önkormányzata Képviselő-testületének Egészségügyi, Foglalkoztatási és Szociális Bizottsága 2012-ben folyamatosan foglalkozott a már meglévő Martfű Város Szociális Szolgáltatás Tervezési Koncepciójának felülvizsgálatával.

Az elmúlt évben a szociális szolgáltatás területén jelentős változások következtek be. A változásoknak megfelelően kellett alakítani az ellátórendszert. Ezek a változások 2013. januárjától  az alapszolgáltatások tekintetében véglegesek. Az önkormányzat új szociális intézménye végzi az alapellátások biztosítását. A nem alapfeladatként biztosított szociális ellátás, mint a Támogató szolgálat és a Jelzőrendszeres házi segítségnyújtás ellátási formája továbbra is biztosított a Martfűiek számára.  Az idősek  bentlakásos ellátásának újjászervezése még további feladatok elé állítja az önkormányzatot. 

Az elmúlt év változásai miatt a szociális koncepció készítésére – mely egy stabil állapot és helyzetelemzésen alapul – nem kerülhetett sor.

Az Egészségügyi, Foglalkoztatási és Szociális Bizottság 2013-ban Martfű város szociális helyzetének beszámolójával egyidejűleg készíti el az új Szociális Szolgáltatás Szervezési Koncepciót.   

Martfű Város Önkormányzat Képviselő-testületének

105/2012.(VI.28.) Ö. határozata
a Szolnoki Kistérség Többcélú Társulásából történő kiválásra

Martfű Város Önkormányzatának képviselő-testülete 2012. december 31 napjával a Szolnoki Kistérség Többcélú Társulásból kiválik azzal, hogy a társulás által jelenleg ellátott feladatokat önállóan kívánja megszervezni.

Jelenleg a társulás által végzett feladatok Martfű Város Önkormányzata által történő ellátásának szervezeti kereteit, személyi, tárgyi feltételeit ki kell dolgozni és döntésre a képviselő-testület elé kell terjeszteni.

Felelős: polgármester

Határidő: 2012. november 30. 

Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Szolnoki Kistérség Többcélú Társulás tagjai székhelyeiken

Végrehajtás:

Martfű Város Önkormányzatának Képviselő-testülete a 105/2012 (VI.28.) Ö. határozatával döntött arról, hogy 2012. december 31. napjával kiválik a Szolnoki Kistérség Többcélú Társulásából és a társulás által ellátott szociális alapfeladatok ellátását önállóan szervezi meg.

A társulásból való kilépés megtörtént, a Szolnoki Kistérség Többcélú társulása az alapító okiratának és a Társulási megállapodás módosítását megküldte melyben Martfű Önkormányzatának Képviselő testületét törölte a társulás tagjai közül. 

A szociális törvény által meghatározott   kötelező szociális ellátásokat az önkormányzat a 2013. január 01-től működő Martfű Város Önkormányzata Gyermekjóléti és Szociális Szolgáltató Központ intézménye útján látja el. Ez az intézmény a szociális étkezés mellett  a gyermekétkezés faladatát is átvette a Településellátó Szervezettől.

A Szolnoki Kistérség Többcélú Társulásával az önkormányzat megállapodást  kötött arra vonatkozóan, hogy a társulás által 2012. december 31-ig ellátott támogató szolgálatot és jelzőrendszeres házi segítségnyújtást továbbra is ellátja Martfű területén, így ezek az ellátási formák sem szűntek meg a martfűi gondozottak számára. 

A megállapodás alapján Martfű Város Önkormányzata ezekhez az ellátási formákhoz biztosítja a nyitva álló helyiségeket és vállalja az ezzel járó költségeket. Egyéb többletköltség nem merül fel a szolgáltatások működésével.

Az alapellátások tekintetében megtörtént a szakmai átadás, mely a tejes nyilvántartás átadását átvételét, az esetnaplók / személyi anyagok/ átadását átvételét jelentette.

A Szolnoki Kistérség Többcélú Társulás látta el az önkormányzati belső ellenőrzési feladatokat, melyet 2013. január 01. napjától megbízási jogviszony keretében a HEXAKER Ipari, Kereskedelmi és Szolgáltató Kft. látja el. 


A kilépés kapcsán a pénzügyi elszámolás megtörtént a Szolnoki Kistérség 

            Többcélú Társulásával, de a vagyoni elszámolás még nem. 
Martfű Város Önkormányzata Képviselő-testületének

147/2012.(IX.26.) Ö. határozata
az önkormányzati tulajdonban lévő 716/8 és 349/2 hrsz-ú ingatlanok értékesítéséről.

Martfű Város Önkormányzata Képviselő-testülete a tulajdonában lévő 716/8 és 349/2 hrsz-ú üzleti vagyonkörbe tartozó ingatlanait értékesítésre kijelöli.

A Képviselő-testület felhatalmazza a polgármestert az ingatlan értékbecslések elkészíttetésére.

A Képviselő-testület az értékbecslések ismeretében fog dönteni az ingatlanok eladási áráról. 

Határidő: 2012. 11. 30.

Felelős: dr. Kiss Edit polgármester

Erről értesülnek: 

1. Jász-Nagykun-Szolnok Megyei Kormányhivatal Szolnok

2. Valamennyi Képviselő Helyben

3. Baloghné Juhász Erzsébet Városfejlesztési és Üzemeltetési Iroda irodavezetője

Végrehajtás: 

Az ingatlanbecslések elkészültek. Az ingatlanok megvásárlására jelentkező nem volt. 
Martfű Város Önkormányzata Képviselő-testületének

163/2012. (XI. 29.) Ö. határozata


az önkormányzat 2013. évi költségvetési koncepciójáról.

Martfű Város Önkormányzata Képviselő-testülete megtárgyalta az önkormányzat 2013. évi költségvetési koncepciójára vonatkozó javaslatot és annak figyelembevételével a végleges és részletes költségvetés kidolgozásához az alábbi feladatokat határozza meg:

1.) Az előterjesztésben foglaltakat figyelembe véve az önkormányzat valamennyi intézménye részére írásban közölni kell a jövő évben rendelkezésre álló költségvetési összeget személyi és dologi kiadások bontásában, az állami hozzájárulás mértékét és az ehhez kapcsolódó önkormányzati támogatást.

Határidő: 2012. december 15.

Felelős: Szász Éva Jegyző

             Kontra Lajos irodavezető

2.) A javaslatban jelzett bevételt növelő és kiadást csökkentő lehetséges intézkedéseket ki kell dolgozni és a szükséges döntési alternatívákat a Képviselő-testület elé kell terjeszteni.

Határidő: folyamatos és február 15.

Felelős: Polgármester


     Szász Éva Jegyző


     Polgármesteri Hivatal irodavezetői és intézményvezetők

3.) A kiközölt előirányzat alapján valamennyi intézmény elkészíti a részletes költségvetését.

Határidő: 2012. december 30.

Felelősök: önkormányzati intézmények vezetői

4.) Az intézmények által elkészített részletes költségvetésben foglaltak alapján kerül sor a végleges egyeztetésre.

Határidő: 2013. január 15.

Felelős: Polgármester

             Intézményvezetők

5.) Az önkormányzat 2013. évi részletes költségvetését valamennyi bizottság előzetes véleményezésével 2013. február 15-ig a Képviselő-testület elé kell terjeszteni.

Felelős: Polgármester

Erről értesülnek:

1.) JNSZ Megyei Közigazgatási Hivatal Szolnok

2.) Valamennyi Képviselő Helyben 

3.) Polgármester

4.) Szász Éva jegyző

5.) Kontra Lajos irodavezető

6.) Polgármesteri Hivatal irodavezetői és intézményvezetők

Végrehajtás: 
Az önkormányzat valamennyi intézménye értesült a jövő évben rendelkezésre álló költségvetési összegről, az állami támogatásról és az önkormányzati támogatásról.

A kiközölt előirányzat alapján valamennyi intézmény elkészítette a részletes költségvetését, mellyel kapcsolatban részletes egyeztetés történt. A 2013. évi részletes költségvetés a testület előtt döntésre  készen áll.
Martfű Város Önkormányzata Képviselő-testületének

189/2012.(XII.20.) Ö.  határozata 

a Jász-Nagykun-Szolnok Megyei Önkormányzat és a megyei városai közötti, a 2014-2020-as Európai Uniós fejlesztési ciklus megalapozására irányuló együttműködési megállapodás kezdeményezéséről

1) Martfű Város Önkormányzatának Képviselő-testülete a megye városaival a 2014-2020-as fejlesztési ciklus előkészítésére kötendő megállapodás tervezetét a melléklet szerint elfogadja. 

2) Martfű Város Önkormányzatának Képviselő-testülete felhatalmazza Martfű Város Polgármesterét – dr. Kiss Editet - a megállapodás véglegesítéséhez szükséges kezdeményezések és egyeztetések megtételére, valamint a megállapodás véglegesítésére és aláírására. 

3) Martfű Város Önkormányzata a megállapodásban szereplő előtanulmányok költségeihez 25%-os fedezetet, azaz 36.310 Ft-ot biztosít a 2013. évi költségvetése terhére. 

4) A megállapodás aláírásáról és az abban foglaltak végrehajtásáról a Megyei Közgyűlést tájékoztatni kell. 

Határidő: 2012. december 31., illetve folyamatos 

Felelős:  dr. Kiss Edit polgármester
Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. dr. Kiss Edit polgármester

4. Polgármesteri Hivatal Pénzügyi és Adóügyi Iroda helyben
Végrehajtás :

a Jász-Nagykun-Szolnok Megyei Önkormányzat és a megyei városai közötti, a 2014-2020-as Európai Uniós fejlesztési ciklus megalapozására irányuló együttműködési megállapodás
2013. január 18-án aláírásra került. 
Határozati javaslat

Martfű Város Önkormányzat Képviselő-testülete

…………./2013.(…….)Ö. határozat 

a lejárt határidejű határozatról  

Martfű Város Önkormányzatának Képviselő-testülete a gyermekvédelmi és szociális feladatok ellátásáról szóló 7/2012. (II.9.) önkormányzati határozata 1. pontjában foglalt feladat határidejét 2013. június 30. napjára módosítja és a határozat ezen pontját továbbra is hatályban tartja. 
Martfű Város Önkormányzatának Képviselő-testülete a Szolnoki Kistérség Többcélú Társulásából történő kiválásra a 105/2012.(VI.28.) Ö. határozatát, az önkormányzati tulajdonban lévő 716/8 és 349/2 hrsz-ú ingatlanok értékesítéséről szóló 147/2012.(IX.26.) Ö. határozatát, a Jász-Nagykun-Szolnok Megyei Önkormányzat és a megyei városai közötti, a 2014-2020-as Európai Uniós fejlesztési ciklus megalapozására irányuló együttműködési megállapodás kezdeményezéséről szóló 189/2012.(XII.20.) Ö.  határozatát, az önkormányzat 2013. évi költségvetési koncepciójáról szóló 163/2012. (XI. 29.) Ö. határozatát hatályon kívül helyezi. 
Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület Tagjai 

Martfű, 2013. február 05.                                                        

 dr. Kiss Edit 

                                                                polgármester             

Látta: Szász Éva jegyző

Készítette: Körmendi Andrásné 

